羲轩之道方为道,草木沾恩始是恩。
今以謏才歌睿德,犹如饮海妙难论。
茂祉遐宣胜事并,薰风微入舜弦清。
四洲不必归王化,一统那能计圣情。
合合鼓钟膏雨滴,峨峨宫阙瑞烟横。
西逾昆岳东连海,谁不梯山贺圣明。
远人玉帛尽来归,及物天慈物物肥。
春力遍时皆甲拆,王言闻者尽光辉。
家家锦绣香醪熟,处处笙歌乳燕飞。
为报蜀皇勤祷祝,圣明天子古今稀。
积劫修来似炼金,为皇为帝万灵钦。
能当浊世为清世,始见君心是佛心。
九野黎民耕浩浩,百蛮朝骑日駸駸。
今朝献寿将何比,愿似庄椿一万寻。
《初冬从幸汉故青门应制》沈佺期汉王建都邑,渭水对青门。
朝市俱东逝,坟陵共北原。
荒凉萧相阙,芜没邵平园。
全盛今何在,英雄难重论。
故基仍岳立,遗堞尚云屯。
当极土功壮,安知人力烦。
天游戒东首,怀昔驻龙轩。
何必金汤固,无如道德藩。
微臣谅多幸,参乘偶殊恩。
预此陈古事,敢奏兴亡言。
《送顾苌往新安》皇甫冉由来山水客,复道向新安。